Ministru kabineta noteikumu

**„Grozījumi Ministru kabineta 2012.gada 3.aprīļa noteikumos Nr.241 „Slimību profilakses un kontroles centra nolikums””**

projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saistībā ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” apstiprinātajām reformām, kā arī ar 2017.gada 15.novembra Eiropas Parlamenta un Padomes Regulu (ES) 2017/2101, ar ko attiecībā uz informācijas apmaiņu, agrīnās brīdināšanas sistēmu un riska novērtēšanu saistībā ar jaunām psihoaktīvām vielām groza Regulu (EK) Nr. 1920/2006 (turpmāk – Regula 2017/2101), tiek veiktas izmaiņas Ministru kabineta 2012.gada 3.aprīļa noteikumos Nr.241 „Slimību profilakses un kontroles centra nolikums”, attīstot Slimību profilakses un kontroles centru kā metodiskā atbalsta sniedzēju ārstniecības iestādēm ārstniecības kvalitātes un pacientu drošības jautājumos, kā arī veicinot starptautisko sadarbību jauno psihoaktīvo vielu apkarošanas jomā.Funkcija no Valsts sporta medicīnas aģentūras tiek pārņemta ar 2018.gada 1.jūliju, savukārt funkcija un uzdevumi no Nacionālā veselības dienesta – ar 2018.gada 1.septembri.Regulu 2017/2101 piemēro no 2018.gada 23.novembra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts „Grozījumi Ministru kabineta 2012.gada 3.aprīļa noteikumos Nr.241 „Slimību profilakses un kontroles centra nolikums”” (turpmāk – Slimību profilakses un kontroles centra nolikums) izstrādāts atbilstoši Ministru kabineta 2017.gada 7.augusta rīkojumam Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” paredzētajai reformai attiecībā uz Veselības ministrijas padotības iestāžu funkciju pārdali, kā arī lai nodrošinātu Regulas 2017/2101 piemērošanu Latvijā.Valsts pārvaldes iekārtas likuma 16.panta pirmā daļa.Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 12. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” apstiprinātajām reformām (3.7.nodaļa Veselības ministrijas padotības iestāžu reorganizācijas stratēģija) nepieciešams veikt izmaiņas Veselības ministrijas padotības iestāžu nolikumos, lai nodrošinātu plānoto funkciju pārdali.Veselības nozarē plānoto reformu kontekstā, kas saistītas ar efektīvu veselības aprūpes pakalpojumu plānošanu un administrēšanu, Nacionālā veselības dienesta funkcijas tiks fokusētas tieši uz veselības aprūpes līdzekļu plānošanas, administrēšanas un uzraudzības funkciju, kā arī e-veselības sistēmas uzturēšanas funkciju.Stiprinot šīs funkcijas, tiek pārstrukturētas citas funkcijas, kā klīnisko vadlīniju reģistrācija, tajā skaitā arī konkrētu pacientu grupu ārstniecības procesu aprakstu veidošana, kas tiek nodotas Slimību profilakses un kontroles centram. Šobrīd klīnisko vadlīniju izvērtēšanu un reģistrēšanu, nodrošina Nacionālais veselības dienests. Tajā pašā laikā Slimību profilakses un kontroles centrs turpmāk tiks attīstīts kā metodiskais atbalsts ārstniecības iestādēm ārstniecības kvalitātes un pacientu drošības jautājumos. Ņemot vērā, ka ārstniecības kvalitātes un pacientu drošības jautājumi ir cieši saistīti ar ārstniecībā izmantojamām klīniskajām vadlīnijām, klīniskiem algoritmiem, klīniskiem ceļiem un indikatoriem, lai nodrošinātu pilnvērtīgu metodiskā atbalsta funkciju, iepriekš minētā funkcija tiek nodota Slimību profilakses un kontroles centram (Slimību profilakses un kontroles centra nolikuma jaunais 3.11., 4.2.13. un 4.22.apakšpunkts). Atbilstoši Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” 1.2.1. un 3.1.apakšpunktam iepriekšminētās Nacionālā veselības dienesta funkcijas tiek nodotas ar 2018.gada 1.septembri, tādēļ Slimību profilakses un kontroles centra nolikuma 3.11., 4.2.13. un 4.22.apakšpunkts stājas spēkā ar 2018.gada 1.septembri.Tāpat arī Slimību profilakses un kontroles centram ar 2018.gada 1.jūliju atbilstoši Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” 1.1. un 2.3.apakšpunktam tiek nodota Valsts sporta medicīnas aģentūras funkcija sniegt informatīvo atbalstu valsts pārvaldes institūcijām iedzīvotāju fiziskās veselības aprūpes īstenošanā, jo izraugoties piemērotāko institūciju šīs funkcijas pārņemšanai secināts, ka saskaņā ar Slimību profilakses un kontroles centra nolikuma 4.4.punktu Slimību profilakses un kontroles centrs sagatavo informāciju, izstrādā metodiskos ieteikumus un sniedz metodisko atbalstu valsts un pašvaldību institūcijām, ārstniecības iestādēm, nevalstiskajām organizācijām, citām juridiskām un fiziskām personām jautājumos, kas saistīti ar epidemioloģisko drošību, slimību profilaksi un veselības veicināšanu, tad arī informatīvā atbalsta sniegšana valsts pārvaldes institūcijām iedzīvotāju fiziskās veselības aprūpes īstenošanā ir vistuvākā Slimību profilakses un kontroles centra funkcijām un prasīs vismazākos institucionālos resursus, tiks izmantota līdzšinējā pieredze un personāla kompetence. (Slimību profilakses un kontroles centra nolikuma jaunais 3.10. apakšpunkts).Slimību profilakses un kontroles centra nolikuma 3.2.apakšpunktā noteiktā funkcija tiek papildināta ar slimību profilakses un veselības veicināšanas pasākumu organizēšanu, ņemot vērā, ka slimību profilakse un veselības veicināšanas īstenošana ir noteikta Slimību profilakses un kontroles centra uzdevumos, tādā veidā saskaņojot noteikto funkciju ar to tās izrietošajiem uzdevumiem. Slimību profilakses un kontroles centra nolikums tiek papildināts ar funkciju un tam atbilstošu uzdevumu izstrādāt un uzturēt veselības aprūpes rezultatīvo rādītāju un indikatoru klāstu ārstniecības iestāžu darbības un rezultātu analīzei. Lai novērtētu un uzlabotu veselības aprūpes sistēmas pārvaldības kvalitāti un paaugstinātu pacientu drošību gan nacionālajā, gan ārstniecības iestādes līmenī, ir nepieciešams apkopot, analizēt un uzkrāt informāciju ārstniecības iestāžu sniegto veselības aprūpes pakalpojumiem, pielietojot vienotu datu apstrādes metodoloģiju. Tādēļ ir nepieciešams izveidot sistēmu, kurā tiek noteikts rādītāju klāsts, datu avoti, rādītāju aprēķināšanas metodes, publicēšanas nosacījumi. Plānots, ka rādītāju aprēķināšanu un publicēšanu veiks Slimību profilakses un kontroles centrs, izmantojot veselības aprūpes nozares dažādās informācijas sistēmās uzkrātos datus, tādējādi neradot papildus slogu ārstniecības iestādēm (Slimību profilakses un kontroles centra nolikuma jaunais 3.9. un 4.21. apakšpunkts).Vienlaikus no Slimību profilakses un kontroles centra nolikuma ir nepieciešams svītrot 4.12.11.apakšpunktu, kas nosaka, ka Slimību profilakses un kontroles centrs veido, uztur un papildina tabakas izstrādājumu sastāvdaļu datubāzi. Atbilstoši Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 12.panta otrajai daļai, Veselības inspekcijai ir deleģētas uzraudzības un kontroles funkcijas attiecībā uz tirgū laistiem tabakas izstrādājumiem, augu smēķēšanas produktiem, elektroniskajām cigaretēm, to uzpildes flakoniem un jaunieviestiem tabakas izstrādājumiem. Kārtība, kāda īstenojama deleģētā funkcija noteikta 2016. gada 5. jūlija Ministru kabineta noteikumos Nr.440 „Kārtība, kādā sniedz un apstrādā informāciju par tabakas izstrādājumiem, augu smēķēšanas produktiem, elektroniskajām cigaretēm un to uzpildes flakoniem”.Saskaņā ar iepriekš minētajiem noteikumiem tabakas izstrādājumu, augu smēķēšanas produktu, elektronisko cigarešu un to uzpildes flakonu ražotāji un importētāji informāciju par Latvijas tirgū laistajiem tabakas izstrādājumiem, elektroniskām cigaretēm, to uzpildes flakoniem, augu smēķēšanas produktiem un jaunieviestiem tabakas izstrādājumiem iesniedz Veselības inspekcijai, izmantojot datu sniegšanai izveidoto kopīgo ievades portālu, kas informāciju uzglabā Eiropas Komisijas nacionālajā datu repozitorijā. Līdz ar to attiecīgais uzdevums tiks iekļauts Veselības inspekcijas nolikumā. 2006.gada 12.decembra Eiropas Parlamenta un Padomes Regula (EK) Nr. 1920/2006 par Eiropas Narkotiku un narkomānijas uzraudzības centru (turpmāk – Regula 1920/2006) nosaka, ka šī centra rīcībā ir Eiropas Informācijas tīkls par narkotikām un narkomāniju (Reitox). Tīklu veido viens specializētais centrs katrā dalībvalstī. Specializētā centra funkcijas Latvijā nodrošina Slimību profilakses un kontroles centrs. 2017.gada 15.novembrī stājās spēkā Eiropas Parlamenta un Padomes Regula (ES) 2017/2101, ar ko attiecībā uz informācijas apmaiņu, agrīnās brīdināšanas sistēmu un riska novērtēšanu saistībā ar jaunām psihoaktīvām vielām groza Regulu (EK) Nr. 1920/2006. Saskaņā ar Regulas 2017/2101 2.pantu nacionālā līmenī tiesību aktiem, kuros tiek piemērotas Regulas 2017/2101 prasības, jāstājas spēkā līdz 2018.gada 23.novembrim. Ņemot vērā minēto, projekts paredz precizēt Slimību profilakses un kontroles centra nolikumu. Regula 2017/2101 jālasa saistībā ar Eiropas Parlamenta un Padomes 2017.gada 15.novembra Direktīvu (ES) 2017/2103, ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI (turpmāk – Direktīva 2017/2103), jo abi akti ir paredzēti, lai aizstātu mehānismu, kas izveidots ar 2005.gada 10.maija Padomes Lēmumu 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām. Direktīvas 2017/2103 1.panta 1.punkts nosaka, ka jauna psihoaktīva viela ir viela tīrā formā vai preparātā, uz kuru neattiecas ne Apvienoto Nāciju Organizācijas 1961.gada Vienotā konvencija par narkotiskajām vielām, kas grozīta ar 1972.gada protokolu, ne Apvienoto Nāciju Organizācijas 1971.gada Konvencija par psihotropajām vielām, bet kura var radīt veselības vai sociālos riskus, kuri ir līdzīgi minētajās konvencijās iekļauto vielu radītajiem riskiem. Direktīva 2017/2103 tiek pārņemta likumā „Par narkotisko un psihotropo vielu un zāļu likumīgās aprites kārtību” (likumprojekts VSS-592)[[1]](#footnote-2). Noteikumu projekts paredz papildināt Slimību profilakses un kontroles centra nolikuma 4.16. apakšpunktu nosakot, ka valsts specializētā centra funkcijas dalībai Eiropas Narkotiku un narkomānijas uzraudzības centra uzturētajā Eiropas Informācijas tīklā par narkotikām un narkomāniju (Reitox) ir ne tikai atbilstoši Regulai 1920/2006, bet arī saskaņā ar Regulu 2017/2101, kas papildina Regulu 1920/2006 ar noteikumiem par informācijas apmaiņu un agrīnās brīdināšanas sistēmu, kā arī riska novērtēšanas procedūru attiecībā uz jaunām psihoaktīvām vielām. Vienlaikus Slimību profilakses un kontroles centra nolikuma 4.17. apakšpunkts tiek grozīts atbilstoši Regulas 2017/2101 1.panta 3.punkta pirmajai rindkopai, kas precizē, kāda veida informācija par jaunām psihoaktīvām vielām tiek sniegta agrīnās brīdināšanas sistēmas ietvaros. |
| 3. | Projekta izstrādē iesaistītās institūcijas | Veselības ministrija, Slimību profilakses un kontroles centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārstniecības personu profesionālās organizācijas, ārstniecības iestādes un augstskolas, kuras īsteno akadēmiskās un otrā līmeņa profesionālās studiju programmas medicīnā, kas izstrādā klīniskās vadlīnijas.Valsts pārvaldes institūcijas, kam nepieciešams informatīvais atbalsts saistībā ar iedzīvotāju fiziskās veselības aprūpes īstenošanu, kā arī institūcijas kuras ir iesaistītas jauno psihoaktīvo vielu apkarošanas īstenošanā.Tabakas izstrādājumu ražotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Latvijas Antidopinga biroja nolikumsVeselības inspekcijas nolikumsGrozījumi Ministru kabineta 2004. gada 13. aprīļa noteikumos Nr.286 „Veselības ministrijas nolikums”Grozījumi Ministru kabineta 2011.gada 1.novembra noteikumos Nr.850 „Nacionālā veselības dienesta nolikums”Grozījumi Ministru kabineta 2012.gada 31.jūlija noteikumos Nr.537 „Zāļu valsts aģentūras nolikums” |
| 2. | Atbildīgā institūcija | Veselības ministrija |
| 3. | Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek piemērota nacionālajos normatīvajos aktos 2017.gada 15.novembra Eiropas Parlamenta un Padomes Regula (ES) 2017/2101, ar ko attiecībā uz informācijas apmaiņu, agrīnās brīdināšanas sistēmu un riska novērtēšanu saistībā ar jaunām psihoaktīvām vielām groza Regulu (EK) Nr. 1920/2006. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula (ES) 2017/2101 (2017.gada 15.novembris), ar ko attiecībā uz informācijas apmaiņu, agrīnās brīdināšanas sistēmu un riska novērtēšanu saistībā ar jaunām psihoaktīvām vielām groza Regulu (EK) Nr. 1920/2006 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants |
| 1.punkts | Netiek pārņemts, jo nosaka Eiropas narkotiku un narkomānijas uzraudzības centra uzdevumus | Netiek pārņemts | Nav attiecināms |
| 2.punkts attiecībā uz Regulas 1920/2006 5.panta 2.punktu | Slimību profilakses un kontroles centra nolikuma 4.17. apakšpunkts (noteikumu projekta 1.6.apakšpunkts). | Padomes Lēmums 2005/387/TI tiek atcelts ar Eiropas Parlamenta un Padomes Direktīvu (ES) 2017/2103 un Regula 2017/2101 nosaka plašāku informācijas apmaiņas loku agrīnās brīdināšanas sistēmas ietvaros | Neparedz stingrākas prasības |
| 3.punkts attiecībā uz Regulas 1920/2006 5.a panta 1.rindkopu  | Slimību profilakses un kontroles centra nolikuma 4.17. apakšpunkts (noteikumu projekta 1.6.apakšpunkts). | Pārņemts pilnībā | Neparedz stingrākas prasības |
| 3.punkts attiecībā uz Regulas 1920/2006 5.a panta 2.rindkopu | Netiek pārņemts, jo nosaka Eiropas narkotiku un narkomānijas uzraudzības centra uzdevumus | Netiek pārņemts | Nav attiecināms |
| 3.punkts attiecībā uz Regulas 1920/2006 5.b panta 1.punktu | Slimību profilakses un kontroles centra nolikuma 4.16. apakšpunkts (noteikumu projekta 1.5.apakšpunkts). | Pārņemts pilnībā | Neparedz stingrākas prasības |
| 3.punkts attiecībā uz Regulas 1920/2006 5.b panta 2. un 3.punktu | Netiek pārņemts, jo nosaka Eiropas narkotiku un narkomānijas uzraudzības centra uzdevumus | Netiek pārņemts | Nav attiecināms |
| 3.punkts attiecībā uz Regulas 1920/2006 5.b panta 4.punktu | Slimību profilakses un kontroles centra nolikuma 4.16. apakšpunkts (noteikumu projekta 5.punkts). | Pārņemts pilnībā | Neparedz stingrākas prasības |
| 3.punkts attiecībā uz Regulas 1920/2006 5.b panta 5.punkta a – e apakšpunktu | Netiek pārņemts, jo nosaka Eiropas narkotiku un narkomānijas uzraudzības centra uzdevumus | Netiek pārņemts | Nav attiecināms |
| 3.punkts attiecībā uz Regulas 1920/2006 5.b panta 5.punkta pēdējo rindkopu | Jau noteikts Ministru kabineta 2012.gada 31.jūlija noteikumos Nr. 537 “Zāļu valsts aģentūras nolikums” 4.12. apakšpunkts | Pārņemts pilnībā | Neparedz stingrākas prasības |
| 3.punkts attiecībā uz Regulas 1920/2006 5.b panta 6., 7., 8., 9., 10. un 11.punktu | Netiek pārņemts, jo nosaka Eiropas narkotiku un narkomānijas uzraudzības centra uzdevumus | Netiek pārņemts | Nav attiecināms |
| 3.punkts attiecībā uz Regulas 1920/2006 5.c pantu | Netiek pārņemts, jo nosaka Komisijas un Eiropas narkotiku un narkomānijas uzraudzības centra uzdevumus | Netiek pārņemts | Nav attiecināms |
| 3.punkts attiecībā uz Regulas 1920/2006 5.d pantu | Netiek pārņemts, jo nosaka Eiropas narkotiku un narkomānijas uzraudzības centra uzdevumus | Netiek pārņemts | Nav attiecināms |
| 4.punkts | Netiek pārņemts, jo attiecas uz Zinātnisko komiteju, kas veic riska novērtējumu  | Netiek pārņemts | Nav attiecināms |
| 2.pants |
| Regulu piemēro no 2018.gada 23.novembra | Noteikumu projekta 2.punkts | Pārņemts pilnībā | Neparedz stingrākas prasības |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu”, kas pirms pieņemšanas tika nodots sabiedriskai apspriešanai, kā arī ar Ministru kabineta 2018.gada 29.maija rīkojumu Nr.227 „Par Veselības ministrijas padotībā esošo valsts pārvaldes iestāžu reorganizāciju” atbalstīto reformu, kā arī to, ka izmaiņas skar valsts pārvaldes iestādes funkcijas, sabiedrības līdzdalība netiek plānota.Noteikumu projekts pēc izsludināšanas Valsts sekretāru sanāksmē ir pieejams arī Ministru kabineta tīmekļa vietnē: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Projekts šo jomu neskar  |
| 3. | Sabiedrības līdzdalības rezultāti |  Projekts šo jomu neskar |
| 4. | Cita informācija | Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz savstarpēju funkciju pārdali Veselības ministrijas padotības iestāžu starpā.Projekta izpilde tiks nodrošināta nozares esošo cilvēkresursu ietvaros. |
| 3. | Cita informācija | Atbilstoši Ministru kabineta 29.05.2018. rīkojuma Nr.227 anotācijai, lai Slimību profilakses un kontroles centrs nodrošinātu no Valsts sporta medicīnas centra pārņemto jomu, 2018.gadā resursi izdevumu segšanai 4 511 *euro* un atbilstošie izdevumi 4 511 *euro* tiks pārdalīti no budžeta apakšprogrammas 39.02.00 “Sporta medicīnas nodrošināšana” uz programmu 46.03.00 “Slimību profilakses nodrošināšana”, un lai Slimību profilakses un kontroles centrs nodrošinātu no Nacionālā veselības dienesta pārņemto jomu, 2018.gadā resursi izdevumu segšanai 5 241 euro un atbilstošie izdevumi 5 241*euro*, tai skaitā 4 936 *euro* atlīdzībai un 305 euro precēm un pakalpojumiem, tiks pārdalīti no budžeta apakšprogrammas 45.01.00 “Veselības aprūpes finansējuma administrēšana un ekonomiskā novērtēšana” uz apakšprogrammu 46.03.00 “Slimību profilakses nodrošināšana”, vienlaicīgi pārdalot 1 amata vietu. Vienlaikus, atbilstoši minētajā anotācijā paredzētajam, Veselības ministrija iesniegs Finanšu ministrijā priekšlikumus par valsts pamatbudžeta bāzes izdevumu 2019.-2021.gadam izmaiņām, tas ir, pārdalīt no Valsts sporta medicīnas centra uz Slimību profilakses un kontroles centru resursus izdevumu segšanai 9 021 *euro* un atbilstošos izdevumus 9 021*euro* un no Nacionālā veselības dienesta uz Slimību profilakses un kontroles centru resursus izdevumu segšanai 15 722 *euro* un atbilstošos izdevumus 15 722 *euro*, tai skaitā, atlīdzībai 14 808 *euro* un precēm un pakalpojumiem 914 *euro*. |

Veselības ministre Anda Čakša

Vīza: Valsts sekretāra p.i. Daina Mūrmane-Umbraško

Šķiņķe 67876177

Ilze.skinke@vm.gov.lv

1. http://tap.mk.gov.lv/lv/mk/tap/?pid=40458898 [↑](#footnote-ref-2)